TPBI รับออเดอร์ล็อตใหญ่จากสหรัฐ ตั้งเป้ารายได้ทั้งปีไม่ต่ำกว่า 5 พันลบ.
TPBI รับออเดอร์ล็อตใหญ่จากสหรัฐ ตั้งเป้ารายได้ทั้งปีไม่ต่ำกว่า 5 พันลบ.
23 มิ.ย. 2559

บริษัท ทีพีบีไอ จำกัด (มหาชน) หรือ TPBI เปิดเผยว่า บริษัทได้รับคำสั่งซื้อล็อตใหญ่จากสหรัฐฯ ที่สั่งผลิตบรรจุภัณฑ์ถุงบรรจุผักผลไม้จำนวนร่วม 1,000 ตัน/ปี เพื่อนำไปใช้บรรจุผักผลไม้สดให้แก่ลูกค้าในห้างโมเดิร์นเทรด โดยเริ่มจัดส่งตั้งแต่ไตรมาส 4/59
อนึ่ง บริษัทตั้งเป้าหมายรายได้ปีนี้จะเพิ่มขึ้นเป็นไม่ต่ำกว่า 5 พันล้านบาท จาก 4.8 พันล้านบาทในปีก่อน โดยเป็นการเติบโตมาจากกลุ่มผลิตภัณฑ์บรรจุภัณฑ์พลาสติกประเภทถุงหูหิ้วและถุงขยะที่คาดว่าเติบโตได้ราว 5% ขณะที่กลุ่มผลิตภัณฑ์พลาสติกชนิดอ่อนสำหรับบริโภคและอุปโภคเพื่อใช้ถนอมและยืดอายุการเก็บรักษาผลิตภัณฑ์ และกลุ่มผลิตภัณฑ์ฟิล์มลามิเนตและฟิล์มแบริเออร์ คาดว่าจะเติบโตไม่ต่ำกว่า 10%